NCP नेता प्रफुल्ल पटेल को ED का समन, दाऊद इब्राहिम के सहयोगी से संपत्ति के सौदे का है मामला  
प्रफुल्ल पटेल को प्रवर्तन निदेशालय का समन
इक़बाल मिर्ची की संपत्ति के सौदे का मामला
दाऊद इब्राहिम का सहयोगी है इक़बाल मिर्ची
Senior Nationalist Congress Party leader Praful Patel (in file pic) summoned by Enforcement Directorate on 18th October. His name had reportedly appeared in a land deal related to gangster Iqbal Mirchi. pic.twitter.com/qd0I9YCptp

ईडी विमानन घोटाले से जुड़े धनशोधन के एक अन्य मामले में पहले ही उनसे पूछताछ कर चुकी है. ईडी के अधिकारियों के अनुसार प्रफुल्ल पटेल की मिलेनियम डेवलपर्स प्राइवेट लिमिटेड ने 2006-07 में सीजे हाउस नामक इमारत बनाई थी. इसकी तीसरी और चौथी मंजिलों को मिर्ची की पत्नी हाजरा इकबाल के नाम हस्तांतरित कर दिया गया. बताया जाता है कि जिस जमीन पर इमारत बनाई गई वह मिर्ची की थी.
जांचकर्ताओं का दावा था कि यह जमीन धन शोधन, मादक पदार्थ तस्करी और कथित जबरन वसूली के अपराधों से उगाहे पैसों से खरीदी गयी थी. प्रफुल्ल पटेल और उनकी पार्टी ने सौदे में कुछ गलत होने की बात खारिज कर दी है और कहा कि संपत्ति के दस्तावेज दिखाते हैं कि लेनदेन साफ-सुथरा और पारदर्शी है. ईडी ने हाल ही में मिर्ची के दो कथित सहयोगियों को गिरफ्तार किया था. इकबाल मिर्ची की 2013 में लंदन में मौत हो गई थी.